pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. หนุนลูกจ้างกู้เงินผ่านสหกรณ์ออมทรัพย์ ป้องกันหนี้นอกระบบช่วงเปิดเทอม
วันอังคารที่ 8 พฤษภาคม 2561
กสร. หนุนลูกจ้างกู้เงินผ่านสหกรณ์ออมทรัพย์ ป้องกันหนี้นอกระบบช่วงเปิดเทอม
กรมสวัสดิการและคุ้มครองแรงงาน แนะลูกจ้างที่ต้องเตรียมเงินรับช่วงเปิดเทอม กู้เงินผ่านสหกรณ์ ออมทรัพย์ในสถานประกอบกิจการ ดอกเบี้ยต่ํา ไม่ต้องมีหลักทรัพย์ ป้องกันปัญหาหนี้นอกระบบ พร้อมชวนนายจ้างจัดตั้งสหกรณ์เป็นสวัสดิการลูกจ้าง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวว่า ในช่วงนี้เป็น ช่วงใกล้เปิดภาคเรียนซึ่งผู้ปกครองของนักเรียนต้องมีค่าใช้จ่ายสําหรับค่าเทอม ค่าเสื้อผ้า และอุปกรณ์การเรียนจึงต้องจัดเตรียมเงินไว้ให้เพียงพอต่อค่าใช้จ่ายเหล่านี้ ซึ่งอาจทําให้เสี่ยงต่อการเป็นหนี้นอกระบบที่มีอัตราดอกเบี้ยสูง เพื่อเป็นการบรรเทาความเดือดร้อนด้านการเงินแก่ผู้ปกครองให้มีเงินทุนหมุนเวียนสําหรับใช้จ่าย ในอัตราดอกเบี้ยต่ํา กสร. จึงขอสนับสนุนให้กู้เงินผ่านสหกรณ์ออมทรัพย์ในสถานประกอบกิจการ เนื่องจากเสียดอกเบี้ยในอัตราต่ําไม่เกินร้อยละ 5 ต่อปี และไม่ต้องมีหลักทรัพย์ค้ําประกัน
อธิบดีกสร. กล่าวต่อไปว่า กสร. ได้ส่งเสริมให้มีการจัดตั้งสหกรณ์ออมทรัพย์ในสถานประกอบกิจการ ซึ่งเป็นรูปแบบหนึ่งของการจัดสวัสดิการด้านเศรษฐกิจนอกเหนือจากสวัสดิการรูปแบบอื่น ๆ เพื่อช่วยแก้ปัญหาด้านการเงินและให้ลูกจ้างมีเงินออม โดยมีเป้าหมายคือปล่อยกู้ดอกเบี้ยต่ํา และลูกจ้างได้เงินปันผลจากหุ้นในสหกรณ์และมีเงินสะสมไว้ใช้ในตอนเกษียณอายุการทํางาน ปัจจุบันมีสถานประกอบกิจการที่จัดตั้งสหกรณ์ออมทรัพย์ฯ จํานวน 614 แห่ง ทั้งนี้ หากสถานประกอบกิจการใดสนใจจะจัดตั้งสหกรณ์ออมทรัพย์แต่ไม่มีเงินทุนหมุนเวียน สามารถกู้ยืมผ่านกองทุนเพื่อผู้ใช้แรงงาน กรมสวัสดิการและคุ้มครองแรงงานได้ในอัตราดอกเบี้ยต่ํา สอบถามข้อมูลเพิ่มเติมได้ที่ กองสวัสดิการแรงงาน โทรศัพท์ 0 2245 6774 หรือ 0 2246 0383
รัฐบาลไทย-ข่าวทำเนียบรัฐบาล-พลเอก ฉัตรชัย รองนายกฯ เร่งรัดมาตรการให้ไทยปลอดมาลาเรียใน ปี 2567
วันศุกร์ที่ 20 กรกฎาคม 2561
พลเอก ฉัตรชัย รองนายกฯ เร่งรัดมาตรการให้ไทยปลอดมาลาเรียใน ปี 2567
พลเอก ฉัตรชัย รองนายกรัฐมนตรี ประชุมคณะกรรมการอํานวยการกําจัดมาลาเรียแห่งชาติทบทวนแผนปฏิบัติการปี 2563-2564 เร่งรัดจังหวัดที่มีมาลาเรียสูงให้ไทยปลอดโรคตามเป้าหมายเพื่อขอรับรองจากองค์การอนามัยโลกภายในปี 2569
บ่ายวันนี้ (20 กรกฎาคม 2561) ที่ทําเนียบรัฐบาล กทม. พลเอก ฉัตรชัย สาริกัลยะ รองนายกรัฐมนตรี พร้อมด้วย นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข ประชุมคณะกรรมการอํานวยการกําจัดมาลาเรียแห่งชาติ ครั้งที่ 1/2561 เพื่อติดตามสถานการณ์โรคไข้มาลาเรีย และผลการดําเนินงานขับเคลื่อนการกําจัดโรคไข้มาลาเรีย
พลเอก ฉัตรชัย สาริกัลยะ รองนายกรัฐมนตรี ให้สัมภาษณ์ว่า ในวันนี้ คณะกรรมการอํานวยการกําจัดมาลาเรียแห่งชาติ ได้ทบทวนแผนปฏิบัติการปี 2563-2564 ตามยุทธศาสตร์กําจัดโรคไข้มาลาเรีย โดยเข้มข้นการดําเนินงานในพื้นที่ที่พบโรคไข้มาลาเรียชุกชุม 6 จังหวัดตามแนวชายแดนเพื่อเร่งรัดให้ไทยปลอดโรคไข้มาลาเรียภายในปี 2567 คือทุกอําเภอปลอดจากการแพร่เชื้อ โดยมีพันธกิจคือกําจัดเชื้อที่ดื้อต่อยา ใช้มาตรการที่เหมาะสมในแต่ละพื้นที่ เพิ่มการเข้าถึงบริการในกลุ่มประชากรเสี่ยง และพัฒนาการมีส่วนร่วมทั้งในและต่างประเทศ เพื่อให้เป็นไปตามที่กําหนดขอการรับรองจากองค์การอนามัยโลกภายในปี 2569
พลเอก ฉัตรชัย กล่าวต่อว่า สถานการณ์โรคไข้มาลาเรีย ในปีงบประมาณ 2561 พบผู้ป่วย 5,572 ราย ลดลงร้อยละ 51 จากช่วงเดียวกันของปีที่แล้ว จํานวนผู้ป่วยสูงสุดที่จังหวัดตาก 1,920 ราย ยะลา 1,103 ราย และศรีษะเกษ 626 ราย จึงได้กําหนดจุดเน้นตาม 4 ยุทธศาสตร์กําจัดโรคไข้มาลาเรีย โดยยุทธศาสตร์ที่ 1 เร่งรัดกําจัดการแพร่เชื้อมาลาเรีย โดยการเฝ้าระวังโรค การขยายการตรวจรักษาในโรงพยาบาลส่งเสริมสุขภาพตําบล มาลาเรียคลินิก และมาลาเรียชุมชน เร่งรัดค้นหาผู้ป่วยในกลุ่มเสี่ยงในพื้นที่แพร่เชื้อ เช่น ทหาร เจ้าหน้าที่ป่าไม้ ประชาชนตามแนวชายแดน การแจกมุ้งชุบสารเคมี ติดตามผลการรักษาและเฝ้าระวังเชื้อดื้อยา ยุทธศาสตร์ที่ 2 พัฒนาเทคโนโลยี มาตรการและรูปแบบ โดยศึกษาวิจัย ประยุกต์ใช้องค์ความรู้และเทคโนโลยี ยุทธศาสตร์ที่ 3 สร้างความร่วมมือระหว่างภาคีเครือข่าย โดยบูรณาการแผนงานมาลาเรียทั้งในระดับประเทศและระดับพื้นที่ ยุทธศาสตร์ที่ 4 ส่งเสริมให้ประชาชนมีศักยภาพในการดูแลตนเองสื่อสารผ่านอาสาสมัครสาธารณสุข (อสม.)ในพื้นที่เสี่ยง พัฒนาชุมชนต้นแบบกําจัดโรคไข้มาลาเรีย
ในปีนี้ กรมควบคุมโรค กระทรวงสาธารณสุข ให้การประกาศรับรองจังหวัดปลอดโรคไข้มาลาเรีย จํานวน 34 จังหวัด และ 1 กทม. เป็นที่เรียบร้อยแล้วในวันมาลาเรียโลกปี 2561 เมื่อวันที่ 25 เมษายน 2561 ที่ผ่านมาและจะดําเนินการประเมินความก้าวหน้าทุกปี
*********************************** 20 กรกฎาคม 2561
รัฐบาลไทย-ข่าวทำเนียบรัฐบาล-กรุงไทยจัดโปรโมชั่นสุดคุ้ม ในงานมหกรรมการเงินพัทยา
วันพุธที่ 15 กุมภาพันธ์ 2560
กรุงไทยจัดโปรโมชั่นสุดคุ้ม ในงานมหกรรมการเงินพัทยา
ธนาคารกรุงไทย จัดโปรโมชั่นพิเศษในงานมหกรรมการเงินพัทยา
ธนาคารกรุงไทย จัดโปรโมชั่นพิเศษในงานมหกรรมการเงินพัทยา สมัครกรุงไทย พร้อมเพย์ ใช้บริการ SMS Alert ฟรี 1 เดือน สินเชื่อกรุงไทย Super Easy ดอกเบี้ยพิเศษ 15% ต่อปี สินเชื่ออเนกประสงค์ 5 Plus ให้กู้ 5 เท่า สูงสุด 1 ล้านบาท สินเชื่อที่อยู่อาศัย ดอกเบี้ย 0.60% ต่อปี นาน 6 เดือน สินเชื่อ SME ขนาดเล็ก ให้กู้ 3 เท่า สูงสุด 20 ล้านบาท ผ่อนนาน 7 ปี และเงินฝาก KTB ZERO TAX MAX ดอกเบี้ยสูงสุด 2.95% ต่อปี
นายลือชัย ชัยปริญญา ผู้ช่วยกรรมการผู้จัดการใหญ่อาวุโส ผู้บริหารสายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า ธนาคารร่วมกับบริษัทในเครือนําผลิตภัณฑ์บริการทางการเงินและการลงทุน ร่วมงาน มหกรรมการเงินพัทยา ครั้งที่ 7 ระหว่างวันที่ 17-19 กุมภาพันธ์ นี้ ที่ ศูนย์ประชุมพีช รอยัล คลิฟ โฮเต็ล กรุ๊ป จังหวัดชลบุรี โดยออกแบบบูธให้สอดคล้องกับแนวคิด KTB Digital Station 4.0 มุ่งสู่การเป็นธนาคารแห่งนวัตกรรมที่ตอบสนองไลฟ์สไตล์ของลูกค้าในยุคดิจิทัล
โปรโมชั่นพิเศษภายในงาน ประกอบด้วย สมัคร กรุงไทย พร้อมเพย์ ใช้บริการ SMS Alert ฟรี 1 เดือน สําหรับข้าราชการและพนักงานรัฐวิสาหกิจ สินเชื่อกรุงไทย Super Easy ให้กู้ 5 เท่าของรายได้ สําหรับผู้มีเงินเดือนประจํา สูงสุด 1 ล้านบาท อัตราดอกเบี้ยเพียง 15% ต่อปี ตลอดอายุสัญญา 3 ปี ไม่ต้องค้ําประกัน สินเชื่ออเนกประสงค์ 5 Plus อัตราดอกเบี้ย MRR +5% ต่อปี ให้กู้ 5 เท่าของรายได้ สูงสุด 1 ล้านบาท ผ่อนนาน 48 เดือน สินเชื่อบ้านกรุงไทย...ผ่อนสบาย ผ่อนชําระผ่านบัตรเครดิต KTC รับคะแนนสะสมตลอดอายุสัญญา อัตราดอกเบี้ย 0.99% ต่อปี นาน 9 เดือน เดือนที่ 10-12 กรณีทําประกันชีวิตและประกันอัคคีภัย อัตราดอกเบี้ย MRR -3% ต่อปี ปีที่ 2 MRR -1.25% ต่อปี ปีที่ 3 MRR -1.50% ต่อปี หลังจากนั้น MRR -1.75% ต่อปี ผ่อนสูงสุด 30 ปี สินเชื่อที่อยู่อาศัย อัตราดอกเบี้ย 0.60% ต่อปี นาน 6 เดือน เดือนที่ 7-12 กรณีทําประกันชีวิต และประกันอัคคีภัย อัตราดอกเบี้ย MRR-3% ต่อปี ปีที่ 2-3 อัตราดอกเบี้ย MRR-2.75% ต่อปี หลังจากนั้น MRR-1.75% ต่อปี ผ่อนนาน 20 ปี
สินเชื่อธุรกิจขนาดเล็ก KTB-sSME 3 เท่า (บสย.PGS6) ให้กู้สูงสุด 20 ล้านบาท ผ่อนนาน 7 ปี กรณีวงเงินกู้ไม่เกิน 10 ล้านบาท เงินกู้ระยะยาว อัตราดอกเบี้ยต่ําสุด MRR+2% ต่อปี วงเงินหมุนเวียน อัตราดอกเบี้ยต่ําสุด MRR+2.50% ต่อปี ส่วนวงเงินกู้ 10 ล้านบาทขึ้นไป เงินกู้ระยะยาว อัตราดอกเบี้ยต่ําสุด MRR+1% ต่อปี วงเงินหมุนเวียน อัตราดอกเบี้ยต่ําสุด MRR+1.50% ต่อปี
นอกจากนี้ มีเงินฝากประจําปลอดภาษี KTB ZERO TAX MAX ฝากเท่ากันทุกเดือน 1,000 – 25,000 บาท เลือกฝากได้ 24 เดือน 36 เดือน และ 48 เดือน อัตราดอกเบี้ยสูงสุด 2.95% ต่อปี รวมทั้งบริการให้คําปรึกษาด้านการลงทุนพร้อมของสมนาคุณจาก บมจ.หลักทรัพย์จัดการกองทุน กรุงไทย (KTAM) และบริการให้คําปรึกษาด้านประกันชีวิตจาก บมจ.กรุงไทย-แอกซ่า ประกันชีวิตอีกด้วย
ฝ่ายสื่อสารองค์กรและภาพลักษณ์
โทร.0-2208-4174-7
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ธอส. คว้ารางวัลการบริหารสู่ความเป็นเลิศ Thailand Quality Class (TQC) ปี 2561
วันพุธที่ 30 มกราคม 2562
ธอส. คว้ารางวัลการบริหารสู่ความเป็นเลิศ Thailand Quality Class (TQC) ปี 2561
ธนาคารอาคารสงเคราะห์ (ธอส.) คว้ารางวัล “การบริหารสู่ความเป็นเลิศ” Thailand Quality Class (TQC) ประจําปี 2561 ซึ่งเป็นรางวัลอันทรงเกียรติที่สํานักงานรางวัลคุณภาพแห่งชาติ สถาบันเพิ่มผลผลิตแห่งชาติ กระทรวงอุตสาหกรรม มอบให้กับองค์กรต้นแบบระดับประเทศ
ธนาคารอาคารสงเคราะห์(ธอส.) คว้ารางวัล “การบริหารสู่ความเป็นเลิศ” Thailand Quality Class (TQC) ประจําปี 2561 ซึ่งเป็นรางวัลอันทรงเกียรติที่สํานักงานรางวัลคุณภาพแห่งชาติ สถาบันเพิ่มผลผลิตแห่งชาติ กระทรวงอุตสาหกรรม มอบให้กับองค์กรต้นแบบระดับประเทศที่ให้ความสําคัญกับระบบบริหารจัดการองค์กรที่เป็นเลิศ เพื่อพัฒนาขีดความสามารถในการแข่งขันทางธุรกิจทัดเทียมระดับมาตรฐานสากล
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า สํานักงานรางวัลคุณภาพแห่งชาติ สถาบันเพิ่มผลผลิตแห่งชาติ กระทรวงอุตสาหกรรม ประกาศให้ธนาคารอาคารสงเคราะห์(ธอส.) เป็นองค์กรคุณภาพที่ผ่านเกณฑ์คว้ารางวัล “การบริหารสู่ความเป็นเลิศ” Thailand Quality Class (TQC) ประจําปี 2561 ซึ่งเป็นรางวัลอันทรงเกียรติที่มอบให้กับองค์กรต้นแบบระดับประเทศที่ให้ความสําคัญกับระบบบริหารจัดการองค์กรที่เป็นเลิศ เพื่อพัฒนาขีดความสามารถในการแข่งขันทางธุรกิจทัดเทียมระดับมาตรฐานสากล จึงถือเป็นรางวัลที่สามารถการันตีได้ว่า ธอส. มีการบริหารจัดการองค์กรที่ทัดเทียมมาตรฐานสากล เพื่อมุ่งสู่การเป็นธนาคารที่ดีที่สุดสําหรับการมีบ้าน ตามวิสัยทัศน์ธนาคาร โดย ธอส. ได้เริ่มนําเกณฑ์รางวัลคุณภาพแห่งชาติ (TQA) มาประยุกต์ใช้ในองค์กรตั้งแต่ปี 2559 ควบคู่ไปกับระบบประเมินคุณภาพรัฐวิสาหกิจ (SEPA) ซึ่งเกณฑ์ TQA ส่งเสริมให้ธนาคารเห็นโอกาสในการปรับปรุงด้วยการทบทวนวัตถุประสงค์ เป้าหมาย และศักยภาพขององค์กรพร้อมปรับปรุงแก้ไขอย่างต่อเนื่อง ขณะเดียวกันยังได้เรียนรู้ความสําเร็จและข้อผิดพลาดของทั้งคู่แข่งในอุตสาหกรรมเดียวกันและอุตสาหกรรมอื่น เพื่อนํามาพัฒนาและปรับปรุงองค์กร และเลือกทําในสิ่งที่เห็นผลเร็วที่สุด เพื่อให้องค์กรสามารถพัฒนาได้อย่างรวดเร็ว และยังมีส่วนสําคัญที่ทําให้ผลการดําเนินงานของ ธอส. ณ สิ้นปี 2561 เมื่อเทียบกับสิ้นปี 2560 เติบโตอย่างต่อเนื่องทุกด้าน โดยสามารถปล่อยสินเชื่อใหม่ได้ทั้งสิ้น 213,161 ล้านบาท เพิ่มขึ้นถึง 8.30% จากสิ้นปีก่อน ยอดสินเชื่อคงค้างรวมทั้งสิ้น 1,115,893 ล้านบาท เพิ่มขึ้น 9.03% สินทรัพย์รวม 1,163,882 ล้านบาท เพิ่มขึ้น 9.55% และเงินฝากรวม 943,382 ล้านบาท เพิ่มขึ้น 9.94%
ทั้งนี้ รางวัลการบริหารสู่ความเป็นเลิศ Thailand Quality Class (TQC) ถือเป็นอีกหนึ่งความภาคภูมิใจของ ธอส. ซึ่งเกิดขึ้นจากความร่วมมือ ร่วมใจกันของพนักงานทุกคน ที่เปิดรับและพัฒนากระบวนการต่าง ๆ อย่างไม่หยุดนิ่งเพื่อเป้าหมายเดียวกัน คือก้าวไปสู่ธนาคารที่ดีที่สุดสําหรับการมีบ้าน และธนาคารยังมั่นใจว่าหลังจากนี้พนักงานทุกคนจะยังร่วมแรงร่วมใจยกระดับองค์กรสู่รางวัลการบริหารสู่ความเป็นเลิศที่มีความ โดดเด่นด้านลูกค้า บุคลากร การปฏิบัติการ หรือนวัตกรรม หรือ Thailand Quality Class Plus(TQC Plus) ต่อไป
รัฐบาลไทย-ข่าวทำเนียบรัฐบาล-“รมช.มนัญญา” ปักธง ยกเลิกใช้สารเคมีพาราควอต คลอร์ไพริฟอส และไกลโฟเซต ภายในปี 62
วันอังคารที่ 13 สิงหาคม 2562
“รมช.มนัญญา” ปักธง ยกเลิกใช้สารเคมีพาราควอต คลอร์ไพริฟอส และไกลโฟเซต ภายในปี 62
“รมช.มนัญญา” ปักธง ยกเลิกใช้สารเคมีพาราควอต คลอร์ไพริฟอส และไกลโฟเซต ภายในปี 62 ย้ําความปลอดภัยของเกษตรกรและผู้บริโภคต้องมาก่อน พร้อมสั่งกรมวิชาการเกษตรวิจัยพัฒนาเมล็ดพันธุ์ปลูกกัญชาและพืชชนิดอื่นๆให้ได้คุณภาพเพื่อประโยชน์ทางการแพทย์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการประชุมมอบนโยบายให้แก่ผู้บริหาร ข้าราชการ และเจ้าหน้าที่ของกรมวิชาการเกษตร ว่า กรมวิชาการเกษตรเป็นหน่วยงานที่มีบทบาทสําคัญด้านการวิจัยและพัฒนาพันธุ์พืช เครื่องจักรกลการเกษตร และเป็นศูนย์กลางรับรองมาตรฐานสินค้าเกษตรด้านพืชในระดับสากลบนพื้นฐานของการอนุรักษ์ทรัพยากรธรรมชาติและสิ่งแวดล้อม ดังนั้น เรื่องสุขภาพอนามัยของเกษตรกรและผู้บริโภคจึงเป็นสิ่งที่มีความสําคัญ จึงได้มอบแนวทางปฏิบัติงาน ดังนี้ (1) ให้ทบทวนการใช้สารเคมีอันตรายที่มีความเสี่ยงสูงได้แก่ พาราควอต คลอร์ไพริฟอส และไกลโฟเซส รวมถึงปุ๋ย ยา หรือสารเคมีชนิดอื่น ๆ ที่กําลังจะมีการออกพระราชบัญญัติ(พ.ร.บ.) ในการอนุญาต ขอให้ชะลอไว้ก่อน และตั้งเป้าหมายว่าจะยกเลิกการใช้สารเคมีเกษตรทั้ง 3 ชนิดดังกล่าวให้เร็วที่สุดภายในปี 2562 โดยต้องหายไปจากประเทศไทย พร้อมทั้งรณรงค์ให้เกษตรกรลดละการใช้สารเคมีทางการเกษตร และหันมาใช้ปุ๋ยอินทรีย์มากขึ้น เพื่อความปลอดภัยของเกษตรกรและผู้บริโภค (2)ให้กรมวิชาการเกษตรดําเนินการศึกษาวิจัยเมล็ดพันธุ์กัญชาที่จะปลูกให้ได้คุณภาพ เพื่อประโยชน์ทางการแพทย์ และกระทรวงสาธารณสุขให้การรับรอง พร้อมทั้งจะส่งเสริมให้กลุ่มสหกรณ์เป็นผู้ปลูกและรับซื้อผลผลิตอย่างถูกต้อง (3) ขอให้เข้มงวดการตรวจสอบสินค้าเกษตรนําเข้าจากประเทศเพื่อนบ้านเพื่อป้องกันโรคพืชและแมลงที่จะเข้ามาแพร่ระบาดในไทย
(4) ให้กรมวิชาการเกษตร กรมส่งเสริมสหกรณ์ และกรมตรวจบัญชีสหกรณ์ บูรณาการการทํางานร่วมกันอย่างใกล้ชิด โดยการวิจัยพัฒนาเมล็ดพันธุ์พืชต่างๆ ขอให้คํานึงถึงความต้องการของตลาด พร้อมทั้งใช้กลไกสหกรณ์ส่งเสริมให้เกษตรกรรวมกลุ่มผลิตสินค้าเกษตรให้ตรงกับความต้องการของตลาดด้วย และ (5) ป้องปรามปุ๋ยปลอมด้วยการระบุบาร์โค้ด เพื่อให้ผู้ซื้อสามารถตรวจสอบได้ว่าเป็นปุ๋ยจริงหรือไม่ เพื่อให้เกษตรกรได้ปุ๋ยที่มีคุณภาพ และผู้บริโภคมีความปลอดภัยจากสารเคมี ทั้งนี้ฉลากยาอันตรายที่กํากับบนผลิตภัณฑ์สารเคมีเกษตรจะต้องมีตัวหนังสือที่ชัดเจน อ่านง่าย ไม่ตัวเล็กจนเกินไป โดยเจ้าหน้าที่ของกรมฯ จะต้องสร้างความเข้าใจที่ถูกต้องให้แก่เกษตรกรในการเลือกใช้ปุ๋ยเพื่อการเกษตรอย่างปลอดภัยด้วย
“ผลการวิจัยและพัฒนาของกรมวิชาการเกษตรจะต้องสร้างความรู้ความเข้าใจให้เกษตรกรได้รับประโยชน์ โดยกรมวิชาการเกษตร กรมส่งเสริมสหกรณ์ และกรมตรวจบัญชีสหกรณ์ จะต้องบูรณาการทํางานร่วมกัน รวม 3 อย่างให้เป็นหนึ่งเดียวอย่าต่างคนต่างทํา โดยกรมวิชาการเกษตรควรมีข้อมูลว่า ขณะนี้ทางสมาชิกสหกรณ์ต้องการทําอะไร หรือปลูกพืชชนิดไหนแล้วจึงทําการวิเคราะห์วิจัยพันธุ์พืชชนิดนั้นเพื่อตอบสนองกับความต้องการของตลาดได้ตรงจุด” นางสาวมนัญญา กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กอช. เผยผลการดำเนินงานไตรมาส 2/2563 พร้อมมุ่งสร้างบำนาญ ‘การออม’ ให้กับกลุ่มอาชีพอิสระครอบคลุมทั่วประเทศ
วันพุธที่ 29 กรกฎาคม 2563
กอช. เผยผลการดําเนินงานไตรมาส 2/2563 พร้อมมุ่งสร้างบํานาญ ‘การออม’ ให้กับกลุ่มอาชีพอิสระครอบคลุมทั่วประเทศ
กอช.เผยผลการดําเนินงานไตรมาส 2/2563 มีสมาชิก 2,370,872 คน ผนึกกําลังสร้างพันธมิตรเครือข่ายหน่วยรับสมัครสมาชิกครอบคลุมทั่วทั้งประเทศ ทั้งนี้เผยแผนการลงทุนในสภาวะการระบาดของโควิด-19 ทั่วโลก ในสัดส่วนลงทุนส่วนใหญ่ประกอบไปด้วยหลักทรัพย์ที่มีความมั่นคงสูง
กองทุนการออมแห่งชาติ หรือ กอช. เผยผลการดําเนินงานไตรมาส 2/2563 มีจํานวน สมาชิก 2,370,872 คน ผนึกกําลังสร้างพันธมิตรเครือข่ายหน่วยรับสมัครสมาชิกครอบคลุมทั่วทั้งประเทศ ทั้งนี้เผยแผนการลงทุนในสภาวะการระบาดของโควิด-19 ทั่วโลก ในสัดส่วนการลงทุนส่วนใหญ่ประกอบไปด้วยหลักทรัพย์ที่มีความมั่นคงสูง ซึ่งมีผลตอบแทนการลงทุนตั้งแต่ต้นปี จนถึงปัจจุบันอยู่ที่ 1.27%
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ เปิดเผยว่า กอช. เผยผลการดําเนินงานไตรมาส 2/2563 มีกลุ่มผู้ประกอบอาชีพอิสระ นักเรียน นักศึกษา พ่อค้าแม่ค้า เกษตรกร ให้ความสนใจสมัครออมเงินสร้างบํานาญให้ตนเองยามเกษียณ จํานวน 2,370,872 คน (ณ วันที่ 30 มิถุนายน 2563) สร้างพันธมิตรเครือข่ายหน่วยรับสมัครกับตัวแทน กอช. ประจําหมู่บ้าน ในการรับสมัครและส่งเงินออมสะสมอํานวยความสะดวกมากยิ่งขึ้น
ในด้านการบริหารเงินสมาชิก ด้วยสภาวะปัจจุบัน เศรษฐกิจที่รอการฟื้นตัว และการระบาดของโควิด-19 ทั่วโลก การลงทุนของ กอช. จึงมีการบริหารจัดการด้วยความระมัดระวังมาตั้งแต่ต้นปี 2563 ปัจจุบันสัดส่วนการลงทุนส่วนใหญ่ประกอบไปด้วยหลักทรัพย์ที่มีความมั่นคงสูง อาทิ พันธบัตรรัฐบาล เงินฝาก และตราสารหนี้ภาคเอกชนที่มีคุณภาพมีเครดิตเรทติ้งที่ดี
อย่างไรก็ตาม ในปี 2563 ยังมีผลการดําเนินงานที่ค่อนข้างน่าพอใจ กอช. มีผลตอบแทนการ ตั้งแต่ต้นปี 2563 จนถึง 30 มิถุนายน 2563 อยู่ที่ 1.27% เปรียบเทียบกับอัตราดอกเบี้ยเงินฝาก 12 เดือน ของธนาคารพาณิชย์ ขนาดใหญ่ ซึ่งอยู่ในกรอบ 0.45%-0.70% ต่อปี
สําหรับการออมเงินกับ กอช. เริ่มต้นออมเงินขั้นต่ําเพียง 50 บาท สูงสุด 13,200 บาทต่อปี และรัฐจะเติมเงินสมทบเพิ่มให้ตามช่วงอายุของสมาชิก โดยตรวจสอบสิทธิและคุณสมบัติก่อนการสมัครสมาชิกได้ที่แอปพลิเคชัน “กอช.” หรือที่หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชนที่เข้าร่วม รวมทั้งธนาคารของรัฐ 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทย เคาน์เตอร์เซอร์วิส เทสโก้โลตัส ตู้บุญเติม บิ๊กซี และเครือข่ายรับสมัครทั่วประเทศ
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-เกษตรกรเตรียมเฮ "เฉลิมชัย" บุกหนัก นำทัพกระทรวงเกษตรฯ พา กยท. ลงนาม MOU
วันศุกร์ที่ 22 พฤศจิกายน 2562
เกษตรกรเตรียมเฮ "เฉลิมชัย" บุกหนัก นําทัพกระทรวงเกษตรฯ พา กยท. ลงนาม MOU
เกษตรกรเตรียมเฮ "เฉลิมชัย" บุกหนัก นําทัพกระทรวงเกษตรฯ พา กยท. ลงนาม MOU ซื้อขายน้ํายางข้น กับ 3 บริษัทยักษ์ใหญ่ของจีน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังลงนามความเข้าใจว่าด้วยความร่วมมือทางด้านธุรกิจระหว่างการยางแห่งประเทศไทย กับ 3 บริษัทน้ํายางข้นจีน ได้แก่ 1) บริษัทGOAMI ZHENGFENG TRADING (บริษัทนําเข้าน้ํายางข้น อันดับ1 ของจีน) 2) บริษัทNINGBO CHANGHKEN (บริษัทนําเข้าน้ํายางข้นจากไทยเป็นอันดับ1) และ 3) บริษัท SANGDONG XINGYU (บริษัทที่ใช้น้ํายางข้นผลิตถุงมือยางอันดับ 1 ของจีน) ณ กรุงปักกิ่ง สาธารณรัฐประชาชาจีน ว่า การลงนาม MOU ครั้งนี้ จะช่วยเพิ่มศักยภาพปริมาณการส่งออกน้ํายางข้นไปจีนได้เพิ่มขึ้นกว่า 60,000 ตันต่อปี คิดเป็นมูลค่ากว่า 3,000 ล้านบาท โดยที่ผ่านมา จีนเป็นคู่ค้าที่สําคัญของไทย ซึ่งไทยส่งออกน้ํายางข้นไปจีนปีละกว่า 420,000 ตัน (37.8% ของการส่งออกทั่วโลก) เป็นมูลค่ากว่า 15,500 ล้านบาทต่อปี
ทั้งนี้ ในปี 2561 อุตสาหกรรมน้ํายางข้นไทยได้รับผลกระทบอย่างมาก ไทยส่งออกน้ํายางข้นลดลง 14% โดยเฉพาะตลาดจีนลดลงกว่า 23% ซึ่งการลงนามในวันนี้จะเป็นการรักษาฐานลูกค้าจากประเทศผู้ซื้อยางเดิม อีกทั้งยังเป็นการเพิ่มมูลค่าทางการค้าให้สินค้ายางพาราของไทย และเพิ่มช่องทางหาตลาดใหม่ๆ เพื่อสร้างเสถียรภาพราคายางให้กับพี่น้องเกษตรกรชาวสวนยางของไทย
"นับเป็นนิมิตหมายอันดีในการตอกย้ําถึงคุณภาพน้ํายางข้นของไทยที่ดีที่สุดในโลกให้กับบริษัทยักษ์ใหญ่ของจีน ซึ่งฝ่ายไทยมีศักยภาพส่งออกน้ํายางคุณภาพสูง และพร้อมจะเป็นคู่ค้าที่ดีกับจีนและทุกประเทศทั่วโลก" นายเฉลิมชัยกล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงอุตสาหกรรมจัดฝึกอบรมหลักสูตร ‘พัฒนาบุคลากรเพื่อรองรับ ACE สู่เขตเศรษฐกิจพิเศษ’
วันอังคารที่ 12 ธันวาคม 2560
กระทรวงอุตสาหกรรมจัดฝึกอบรมหลักสูตร ‘พัฒนาบุคลากรเพื่อรองรับ ACE สู่เขตเศรษฐกิจพิเศษ’
กระทรวงอุตสาหกรรมจัดฝึกอบรมหลักสูตร ‘พัฒนาบุคลากรเพื่อรองรับ ACE สู่เขตเศรษฐกิจพิเศษ’  ณ ห้องจรัสเมือง 2 ชั้น 2 โรงแรมเดอะทวินทาวเวอร์
วันนี้ (12 ธันวาคม 2560) นายทองชัย ชวลิตพิเชฐ รองปลัดกระทรวงอุตสาหกรรม เป็นประธานเปิดการฝึกอบรมหลักสูตร ‘พัฒนาบุคลากรเพื่อรองรับ ACE สู่เขตเศรษฐกิจพิเศษ’ ของกระทรวงอุตสาหกรรม ระหว่างวันที่ 11 - 27 ธันวาคม 2560 ณ ห้องจรัสเมือง 2 ชั้น 2 โรงแรมเดอะทวินทาวเวอร์
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือครอบครัวของอดีตตำรวจในพื้นที่ จ.ชายแดนใต้ ที่ถูกคนร้ายโจมตีจนได้รับบาดเจ็บสาหัส ที่ จ.นครศรีธรรมราช
วันพฤหัสบดีที่ 5 ตุลาคม 2560
รมว.พม. กําชับ จนท. เร่งช่วยเหลือครอบครัวของอดีตตํารวจในพื้นที่ จ.ชายแดนใต้ ที่ถูกคนร้ายโจมตีจนได้รับบาดเจ็บสาหัส ที่ จ.นครศรีธรรมราช
รมว.พม. กําชับ จนท. เร่งช่วยเหลือครอบครัวของอดีตตํารวจในพื้นที่ จ.ชายแดนใต้ ที่ถูกคนร้ายโจมตีจนได้รับบาดเจ็บสาหัส ที่ จ.นครศรีธรรมราช และเด็กชายวัย 8 ขวบ สมองพิการตั้งแต่กําเนิด และมีน้ําหนักตัวเพียง 10 กก. ที่ จ.ปทุมธานี
วันนี้ (5 ต.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคง ของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 728/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทาง การแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุม ชั้น 8 กระทรวง พม. สะพานขาว กรุงเทพฯ
พลตํารวจเอก อดุลย์กล่าวว่า จากกรณีหญิงรายหนึ่ง ต้องรับภาระเพียงลําพังในการดูแลสามีที่เป็นอดีตตํารวจพื้นที่จังหวัดนราธิวาส ซึ่งถูกคนร้ายโจมตีจนได้รับบาดเจ็บสาหัส ส่งผลให้ร่างกายพิการ นอนป่วยติดเตียง ไม่สามารถช่วยเหลือตัวเองได้ อีกทั้งต้องดูแลลูกวัยกําลังเรียนอีก 2 คน ที่จังหวัดนครศรีธรรมราช นั้น ตนได้กําชับให้พัฒนาสังคมและความมั่นคงของมนุษย์จังหวัดนครศรีธรรมราช (พมจ.นครศรีธรรมราช) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้น ตามภารกิจด้านเด็กและคนพิการ พร้อมมอบสิ่งของเครื่องใช้ที่จําเป็น และอุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของชายดังกล่าวอย่างใกล้ชิด และการศึกษาอย่างต่อเนื่องของเด็กทั้ง 2 คน รวมทั้งให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อคุณภาพชีวิตที่ดีในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีเด็กชายวัย 8 ขวบ สมองพิการตั้งแต่กําเนิด ไม่สามารถ พูดได้ มีร่างกายผอมซูบด้วยน้ําหนักตัวเพียง 10 กิโลกรัม และมีแขน-ขาลีบ ไม่สามารถเดินได้ ช่วยเหลือตัวเองไม่ได้ ซึ่งอาศัยอยู่กับแม่และพ่อในห้องเช่าสภาพเก่าทรุดโทรม มีเพียงผู้เป็นพ่อเพียงคนเดียวที่ทํางานหาเลี้ยงครอบครัว ที่อําเภอเมือง จังหวัดปทุมธานี นั้น ตนได้กําชับให้พัฒนาสังคมและความมั่นคงของมนุษย์จังหวัดปทุมธานี (พมจ.ปทุมธานี) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กและคนพิการ พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของเด็กชายดังกล่าวอย่างใกล้ชิด การปรับปรุงสภาพที่อยู่อาศัยให้มีความมั่นคง แข็งแรง และถูกสุขลักษณะ เหมาะสําหรับคนพิการ การให้คําปรึกษาแนะนําแก่ครอบครัวในเรื่องสวัสดิการทางสังคม เพื่อขอรับสิทธิตามกฎหมายตามความเหมาะสม และการส่งเสริม การประกอบอาชีพให้แก่ครอบครัวดังกล่าว เพื่อสร้างรายได้ที่เพียงพอและมั่นคงในระยะยาวต่อไป
รัฐบาลไทย-ข่าวทำเนียบรัฐบาล- “ยุติธรรม” ประชุมผู้บริหาร เตรียมลงพื้นที่  โครงการยุติธรรมสู่หมู่บ้าน นำบริการรัฐสู่ประชาชน ปีที่ ๒
วันพุธที่ 27 กันยายน 2560
“ยุติธรรม” ประชุมผู้บริหาร เตรียมลงพื้นที่  โครงการยุติธรรมสู่หมู่บ้าน นําบริการรัฐสู่ประชาชน ปีที่ ๒
นายสุวพันธุ์ ตันยุวรรธนะ รัฐมนตรีว่ากระทรวงยุติธรรม เป็นประธานการประชุมผู้บริหารกระทรวงยุติธรรม ด้วยระบบการประชุมทางไกลผ่านจอภาพ (Video Conference System) กับหน่วยงานในภูมิภาค ครั้งที่ ๗/๒๕๖๐
เมื่อวันพุธที่ ๒๗ กันยายน ๒๕๖๐ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่ากระทรวงยุติธรรม
เป็นประธานการประชุมผู้บริหารกระทรวงยุติธรรม ด้วยระบบการประชุมทางไกลผ่านจอภาพ
(Video Conference System) กับหน่วยงานในภูมิภาค ครั้งที่ ๗/๒๕๖๐
เพื่อพิจารณาแผนการลงพื้นที่ของรัฐมนตรีว่าการกระทรวงยุติธรรม และผู้บริหารกระทรวงยุติธรรม
ภายใต้โครงการยุติธรรมสู่หมู่บ้าน นําบริการรัฐสู่ประขาชน ประจําปีงบประมาณ ๒๕๖๑
รวมทั้ง หารือข้อราชการกับหน่วยงานในส่วนภูมิภาค
ในการนี้ รัฐมนตรีว่าการกระทรวงยุติธรรม กล่าวว่า การลงพื้นที่พบปะพูดคุย
และให้คําแนะนําแก่ประชาชน ภายใต้โครงการยุติธรรมสู่หมู่บ้าน นําบริการรัฐสู่ประชาชน
เป็นการขับเคลื่อนการดําเนินงานของกระทรวงยุติธรรม ในการอํานวยความยุติธรรม
ให้แก่ประชาชนในระดับพื้นที่ให้มีประสิทธิภาพมากขึ้น
ซึ่งโครงการดังกล่าวได้ถูกบรรจุอยู่ในรายงานการบริหารจัดการในระดับพื้นที่ของคณะรัฐมนตรีแล้ว
เนื่องจากเป็นโครงการที่มีความสําคัญ ยึดถือความต้องการของประชาชนในพื้นที่เป็นหลัก
จนสามารถทําให้งานบริการของกระทรวงยุติธรรมลงไปสู่ประชาชนในพื้นที่ต่างๆ ได้อย่างเป็นรูปธรรม
สําหรับแผนการลงพื้นที่ของผู้บริหารกระทรวงยุติธรรม ในปีงบประมาณ พ.ศ. ๒๕๖๑ นั้น
ให้มีการบูรณาการนําวาระงานการตรวจราชการของผู้ตรวจราชการกระทรวงยุติธรรม
มารวมเข้าด้วยกัน เพื่อให้การลงพื้นที่เกิดมรรคผล
ทั้งในด้านการขับเคลื่อนงาน และการตรวจติดตามงานด้านต่างๆ
และได้มอบหมายให้สํานักนโยบายและยุทธศาสตร์ ประสานงานกับสํานักเลขาธิการคณะรัฐมนตรี
ในการกําหนดแผนการลงพื้นที่ให้มีความสอดคล้องกับการลงพื้นที่ของคณะรัฐมนตรี
ในการจัดการประชุม ครม. สัญจร
เพื่อจะได้ขยายความร่วมมือในการพัฒนา และแก้ไขปัญหาต่างๆ ในพื้นที่ ร่วมกับกระทรวงอื่นๆ ต่อไป
ทั้งนี้ การลงพื้นที่นอกจากจะรับทราบปัญหา และรับเรื่องร้องเรียนของประชาชนแล้ว
ขอให้หน่วยงานที่เกี่ยวข้องติดตามผลการให้ความช่วยเหลือประชาชนในพื้นที่ต่างๆ
ว่าหน่วยงานของกระทรวงยุติธรรมในพื้นที่สามารถแก้ไขปัญหาความเดือดร้อนของประชาชนได้หรือไม่
เพื่อให้การช่วยเหลือดังกล่าวเกิดผลประโยชน์ต่อประชาชนอย่างแท้จริง
รัฐบาลไทย-ข่าวทำเนียบรัฐบาล-จุรินทร์ นำกรรมการนโยบายมันสำปะหลังเคาะ "1 ธันวาคม " จ่ายส่วนต่างประกันรายได้มันสำปะหลัง กก.ละ 2.50บาท ครัวละไม่เกิน100ตัน อนุมัติวันนี้ และพรุ่งนี้นำเข้าครม.ด่วน
วันจันทร์ที่ 11 พฤศจิกายน 2562
จุรินทร์ นํากรรมการนโยบายมันสําปะหลังเคาะ "1 ธันวาคม " จ่ายส่วนต่างประกันรายได้มันสําปะหลัง กก.ละ 2.50บาท ครัวละไม่เกิน100ตัน อนุมัติวันนี้ และพรุ่งนี้นําเข้าครม.ด่วน
11 พฤศจิกายน 2562 เวลา 10.30 น.  -13.20 น. นายจุรินทร์ ลักษณวิศิษฏ์  รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมคณะกรรมการนโยบายและบริหารจัดการมันสําปะหลังที่ศาลากลางจังหวัดกาญจนบุรี
ภายหลังหลังการประชุม นายจุรินทร์สรุปแถลงว่า ที่ประชุมอนุมัติโครงการประกันรายได้เกษตรกรผู้ปลูกมันสําปะหลังปี 2562/2563 วงเงิน 9,671 ล้านบาท โดยจะประกันรายได้ผลผลิตหัวมันสําปะหลังสด เชื้อแป้ง 25% ในพื้นที่เพาะปลูกมันสําปะหลังทั่วประเทศ กก.ละ 2.50 บาท ไม่เกินครัวเรือนละ 100 ตัน
โดยเกษตรกรที่สามารถเข้าร่วมโครงการต้องขึ้นทะเบียนผู้ปลูกมันสําปะหลังกับกรมส่งเสริมการเกษตร กระทรวงเกษตรและสหกรณ์ ระหว่างวันที่ 1 ตุลาคม 2561 – 30 พฤศจิกายน 2562 ที่มีจํานวนประมาณ 540,000 ราย และจะเปิดโอกาสให้เกษตรกรขึ้นทะเบียนได้ต่อเนื่อง โดยเกษตรกรสามารถใช้สิทธิได้ตั้งแต่วันที่เก็บเกี่ยวเป็นต้นไป และโดยรัฐบาลจะโอนเงินงวดแรกในวันที่ 1 ธันวาคม 2562 สําหรับเกษตรกรที่ได้รับสิทธิที่เก็บเกี่ยวตั้งแต่วันที่ 1 ตุลาคม 62 – 30 พฤศจิกายน 2562 (ประมาณร้อยละ 20 ของเกษตรกรที่ขึ้นทะเบียน) และจะโอนเงินทุกวันทําการแรกของเดือนให้กับเกษตรกรที่เหลือ ที่เก็บเกี่ยวตั้งแต่วันที่ 1 ธันวาคม ถึง 31 เม ย 63 (ประมาณร้อยละ 80) และจะโอนเงินครั้งสุดท้ายวันที่ 1 พค 63 รวมทั้งมีการเก็บเกษตรกรที่ตกหล่นจนถึงวันที่ 31 พฤษภาคม 63โดยเกษตรกรหนึ่งรายสามารถใช้สิทธิได้เพียงครั้งเดียว